cyanic-selkie/wikianc huggingface dataset:
நாடாளுமன்ற உறுப்பினர்
இந்தியா
இந்தியாவில் நாடாளுமன்ற உறுப்பினர் என்பது இந்திய நாடாளுமன்றத்தின் இரு அவைகளான மக்களவை மற்றும் மாநிலங்களவை உறுப்பினர்களைக் குறிக்கும்.
மக்களவை, மக்களால் நேரடியாக தேர்ந்தெடுக்கப்படும் 542 உறுப்பினர்களையும் குடியரசுத் தலைவரால் நியமிக்கப்படும் இரண்டு உறுப்பினர்களையும்  கொண்டிருக்கின்றது. மக்களவைக்கு ஐந்து ஆண்டுகளுக்கு ஒரு முறை தேர்தல் நடைபெறும்.மாநிலங்களவையின் 233 உறுப்பினர்கள் மாநில-பிரதேச சட்டப்பேரவைகளால் தேர்ந்தெடுக்கப்படுகின்றனர். மேலும் 12 உறுப்பினர்கள் குடியரசுத் தலைவரால் நியமிக்கப்படுகின்றார்கள். இவர்கள் ஆறு வருடங்களுக்கு பணிபுரிவார்கள். மூன்றில் ஒரு பகுதி மாநிலங்களவை உறுப்பினர்கள் இரு வருடங்களுக்கு ஒரு முறை தேர்தலுக்கு செல்ல வேண்டியிருக்கும்.
மக்களவையின் பெரும்பான்மை உறுப்பினர்களின் நம்பிக்கைப் பெற்ற கட்சி அல்லது கூட்டணி அரசு அமைக்கும் உரிமையைப் பெறுகிறது. அமைச்சரவை நாடாளுமன்றத்திற்கு, அதிலும் குறிப்பாக மக்களவைக்கு, கடமையுற்றது.
இலங்கை
இலங்கையில் இலங்கை நாடாளுமன்றத்திற்கு மக்களால் நேரடியாக தேர்ந்தெடுக்கப்பட்ட உறுப்பினர்களும் கட்சிகளால் அவர்கள் பெற்ற வாக்குகளின் விகிதத்திற்கேற்ப நியமிக்கப்படும் உறுப்பினர்களும் நாடாளுமன்ற உறுப்பினர்  என அறியப்படுகின்றனர். பெரும்பான்மையான நாடாளுமன்ற உறுப்பினர்களின் ஆதரவு பெற்ற கட்சி அல்லது கூட்டணி அரசு அமைக்கிறது.
இலங்கை நாடாளுமன்றம் 6 ஆண்டுகளுக்கு ஒரு தடவை, சர்வசன வாக்குரிமை மூலம் தெரிவு செய்யப்படும் 225 உறுப்பினர்கள் அடங்கிய ஒற்றைச் சபை கொண்ட (unicameral) ஒரு சட்டவாக்க மன்றமாகும். இதில் 196 உறுப்பினர்கள் மாவட்டவாரியாகவும், 29 உறுப்பினர்கள் தேசிய பட்டியல் மூலமும் திருத்தப்பட்ட  விகிதாசாரப் பிரதிநிதித்துவ (proportional representation) முறையில் நடைபெறும் பொதுத்தேர்தலில் தெரிவு செய்யப்படுவர். இந்த திருத்தப்பட்ட விகிதாசாரப் பிரதிநிதித்துவத்தின்  விசேட பண்புகளாவன, ஒவ்வொரு தேர்தல் மாவட்டத்திலும் அதிக வாக்குகள் பெறும்  கட்சிக்கு மேலதிகமான உறுப்பினர் வழங்கப்படுவதும், வாக்காளர்கள்  வேட்பாளர்களுக்கு மூன்று வரையான விருப்பத்தேர்வு வாக்குகளை  அளிக்ககூடியமையும் ஆகும்.
சிங்கப்பூர்
சிங்கப்பூரில் சிங்கப்பூர் நாடாளுமன்றத்தின் மக்களால் நேரடியாகத் தேர்தெடுக்கப்பட்ட உறுப்பினர்கள், எதிர்கட்சியால் நியமிக்கப்படும் தொகுதியில்லா உறுப்பினர்கள் மற்றும் அரசியல் சார்பில்லா பொதுமக்களிலிருந்து நியமிக்கப்படும் உறுப்பினர்கள் நாடாளுமன்ற உறுப்பினர்களாக அறியப்படுவர்.
பாகிஸ்தான்
பாகிஸ்தானில் பாகிஸ்தானின் தேசிய அவை(குவாமி அவை)யின் உறுப்பினர்களைக் குறிக்கிறது.தேசிய அவை இசுலாமாபாத்தில் அமைந்துள்ளது.
பிற முறைகள்
நாடாளுமன்ற உறுப்பினர் என்பதை வெஸ்ட்மினிஸ்டர் நாளுமன்ற முறையைப் பயன்படுத்தாத பிற மக்களாட்சிகளின் பதிலாட்களுக்கு அவர்களின் சொற்களுக்கிணையான மொழிபெயர்ப்பாகக் கொள்ளலாம். காட்டாக, பிரான்சில் டெபுட்(Deputé ) என்றும் பிரேசில் மற்றும் போர்த்துக்கல்லில் Diputado,  Deputado என்றும் செருமனியில்  Mitglied des Bundestages (MdB) என்றும் அழைக்கப்படுகின்றனர்.
வெளி இணைப்புகள்
הכנסת השמונה עשרה Deputato Deputatus Députaé Deputat כנסת דעפוטאט
அளிப்பு விதி
சந்தையில், நுகர்வோருக்கு கிடைக்கக் கூடிய ஒரு பண்டம் அல்லது சேவையின் மொத்த அளவு அளிப்பு ஆகும். மற்ற காரணிகள் மாறிலியாக உள்ளபோது, ஒரு பண்டம் அல்லது சேவையின் விலை உயர்ந்தால் அளிப்பு உயரும். மாறாக விலை குறைந்தால் அளிப்பு குறையும். இது பொருளியலில் அளிப்பு விதி (law of supply) எனப்படும். விலைக்கும் அளிப்பிற்குமுள்ள நேரிடை தொடர்பினை இவ்விதி விளக்குகிறது.
கணித வரையறை
அளிப்பு விதி பின்வருமாறு கூறப்படலாம்:
இங்கு, y என்பது p என்ற விலையில் வழங்கப்படும் ஓர் அளவு; y'  என்பது p'  என்ற விலையின் வழங்கப்படும் ஓர் அளவு.
எடுத்துக்காட்டாக, p > p'  எனில், y > y' .
விளக்கம்
இதனை பின்கண்ட பட்டியல் விளக்குகிறது:
விலை ரூ 5 ஆக இருக்கும்பொழுது அளிப்பின் அளவு 1 டஜனாக உள்ளது, விலை 10 ஆக உயரும்பொழுது அளிப்பின் அளவு 20 டஜன்களாக உள்ளது. இது விலை உயர உயர அளிப்பு உயருகிறது என்பதை காட்டுகிறது. காரணம் உற்பத்தியாளர்களுக்கு விலை உயர்ந்தால் இலாபம் அதிகரிக்கும் என்பதால் விலை ரூ30 இலிருந்து 20ஆக குறைந்தால் அளிப்பு 50லிருந்து 40 ஆக குறைகிறது. இது விலை குறைய குறைய அளிப்பு குறைகிறது என்பதை காட்டுகிறது. காரணம் உறபத்தியாளர்கள் குறைந்த விலைக்கு பொருளை விற்கும்பொழுது நட்டம் ஏற்படும்
எனவே விலைக்கும் அளிப்பிற்கும் இடையேயுள்ள நேரிடை தொடர்பினை இவ்வ்விதி விளக்குகிறது.
மேற்கோள்கள்
பகுப்பு:பொருளியல்
இவர்கள் இந்தியர்கள்
இவர்கள் இந்தியர்கள் இயக்குனர் எஸ். ஜெகதீசன் இயக்கிய தமிழ்த் திரைப்படம். இதில் ராமராஜன், லட்சுமி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் மனோஜ் கியான் மற்றும் இத்திரைப்படம் வெளியிடப்பட்ட நாள் 10-சூலை-1987.
பங்காரு லட்சுமண்
பங்காரு லட்சுமண் (மார்ச் 17, 1939 – மார்ச் 1, 2014 ) பாரதிய ஜனதா கட்சியைச் சேர்ந்த ஒர் இந்திய அரசியல் பிரமுகர். இவர் இந்திய அரசின் இரயில்வே துறை அமைச்சராக 1999-2000 ஆண்டுகளில் இருந்துள்ளார். அதன் பின்னர் பாரதிய ஜனதா கட்சியின் தேசியத் தலைவரான இவருக்கு, தெகல்கா ஊழல் வழக்கின் காரணமாக நான்காண்டுகள் சிறைத் தண்டனை வழங்கப்பட்டது.
தனி வாழ்க்கை
இவர் ஆந்திராவின் மடிகா தலித் இனத்தவர், ஐதராபாத்தில் இளங்கலையும் சட்டமும் பயின்றவர். இவருடைய துணைவியாரான சுசீலா பாரதிய ஜனதா கட்சியின் சார்பில் ராஜஸ்தான் மாநிலத்தின் ஜலூர் தொகுதியிலிருந்து 14-வது மக்களவையின் உறுப்பினராக தேர்ந்தெடுக்கப்பட்டார். இவருக்கு ஒரு மகனும் மூன்று மகள்களும் உள்ளனர்.
மேற்கோள்கள்
பகுப்பு:1939 பிறப்புகள் பகுப்பு:ஆந்திரப் பிரதேச அரசியல்வாதிகள் பகுப்பு:இந்திய அரசியல்வாதிகள் பகுப்பு:இந்திய அமைச்சர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:2014 இறப்புகள்
பகுப்பு:பாரதிய ஜனதா கட்சித் தேசியத் தலைவர்கள் பகுப்பு:இந்தியக் குற்றவாளிகள்
வாதநாராயணி
வாதநாராயணி (Delonix elata) மூலிகை மருத்துவத்தில் பயன்படும் ஒரு மரமாகும். இது இரண்டரை முதல் 15 மீற்றர் உயரம் வளர்கிறது.
வளரியல்பு
பொதுவாக இது எல்லா இடங்களிலும் வளரும். இது பெரும்பாலும் வறண்ட நிலப்பகுதிகளில் நிறைய காணப்படும். செம்மண் நிலத்தில் இதனை நிறையக் காணலாம். 20 முதல் 30 அடி வரை வளரும். இது பூவரசு, தேக்கு போல வலிமையான மரம் இல்லை. முருங்கைமரம் போல வலிமை இல்லாத மரம். இது விதை மூலமும், கிளை மூலமும் இனப்பெருக்கம் செய்யப்படுகிறது. இதன் கிளைகளை வெட்டி நட்டாலே வளரக்கூடியது. தண்ணீர் அதிகம் தேவை இல்லை. அதிக நிழல் தராது. இதன் இலை பார்பதற்கு புளியிலைகளைப் போன்று சிறிதாக இருக்கும். வாத நாராயண மரம் நிறைய மருத்துவ குணம் கொண்டது. இரு சிறகான சிறு இலைகளையுடைய கூட்டிலை 10-14 ஜதைகளாகவும் உச்சுயில் பகட்டான பெரிய பூக்களையும் தட்டையான காய்களையும் உடைய வெளிர் மஞ்சள் சிவப்பு நிறமுடைய மரம். மே, ஜூன் மாதங்களில் காய்கள் விடும்.
பகுப்பு:மரங்கள் பகுப்பு:மூலிகைகள் தொடர்பான குறுங்கட்டுரைகள்
தனியுடைமை குடியேற்றம்
தனியுடைமை குடியேற்றம் (proprietary colony) என்பது 17ஆம் நூற்றாண்டில் வட அமெரிக்காவிலும் கரிபியனிலும் பெரும்பாலும் அமைந்திருந்த ஆங்கிலக் குடியேற்ற வகையைக் குறிப்பதாகும். பிரித்தானியப் பேரரசில், அனைத்து நிலங்களும் மன்னருக்கே உரிமையானது; அதனை தமது விருப்பப்படி பிரிப்பதற்கான மேதகு உரிமை அவருக்கே உடையது. எனவே அனைத்து குடியேற்றச் சொத்துக்களும் அரசப் பட்டயங்கள் மூலம் தனியுரிமை, அரசுடைமை, இணையுடைமை,வரைமொழியுடைமை என்ற நான்கு வகைகளில் ஒன்றாகப் பிரிக்கப்பட்டிருந்தன. இங்கிலாந்தின் இரண்டாம் சார்லசு தனது கவனம் முழுமையாக பிரித்தானியாவின் மீதிருக்க வசதியாக தனது கூட்டாளிகளுக்கு குடியேற்றங்களை தனியுடைமை பகுப்பில் பகிர்ந்தளித்திருந்தார். அவரது அரச பட்டயங்கள் மூலம் அளிக்கப்பட்ட இந்தக் குடியேற்றங்களில் அவர்கள் முதலீடு செய்யவும் தன்னாட்சி புரியவும் வாய்ப்பு நல்கியது. தனியுரிமையாளர் ஆட்சியாளராக இருப்பினும் மன்னருக்கும் ஆங்கில சட்டத்திற்கும் கட்டுப்பட்டவராக இருந்தார். இவ்வாறாக சார்லசு II நியூ ஆம்ஸ்டர்டாமை தனது தம்பி யார்க் இளவரசருக்கு அளித்தார்; அவர் அதனை நியூயார்க் மாகாணம் எனப் பெயரிட்டார். இதேபோன்று வில்லியம் பென் என்பாருக்கு அளிக்கப்பட்ட குடியேற்றம் பென்சில்வேனியா என அழைக்கப்படலாயிற்று.
இவ்வாறான மறைமுக ஆட்சி குடியேற்றங்களின் வளர்ச்சியாலும் நிர்வாக சிக்கல்கள் குறைந்தமையாலும் நாளடைவில் மறைந்தது. பிந்தைய ஆங்கில மன்னர்கள் ஆட்சியையும் அதிகாரத்தையும் தங்களிடமே குவியப்படுத்த விரும்பியதால் பிற்காலங்களில் குடியேற்றங்கள் அரசக் குடியேற்றங்கள் என அழைக்கப்பட்டன; இவற்றை மன்னரால் நியமிக்கப்பட்ட அதிகாரிகள் ஆண்டு வந்தனர்.
மேற்கோள்கள்
பகுப்பு:அரசியல் அமைப்புகள் பகுப்பு:குடியேற்றவாதம் பகுப்பு:ஐக்கிய அமெரிக்க மாநிலங்கள் பகுப்பு:பிரித்தானியப் பேரரசு
பல் வேர்க் கால்வாய்
துணைக் கால்வாய்கள் எனக் குறிப்பிடப்படும் சிறிய கிளைகள் அநேகமாக வேரின் முடிவில் (முனை) காணப்படுமாயினும், வேரின் நீளம் வழியே எங்கேனும் சந்திக்கக்கூடும். ஒவ்வொரு வேரிற்குள்ளும் ஒன்று அல்லது இரண்டு பிரதான கால்வாய்கள் இருக்கக்கூடும். சில பற்கள் மற்றவற்றைவிட அதிக வேறுபாடான உட்புற உடற்கூற்றியலைக் கொண்டிருக்கும். இந்த இடைவெளியானது அதிக ரத்தக் கலன்களுள்ள, இளகிய இணைய இழையமான பற்கூழால் நிரப்பப்படுகிறது.
பற்கூழ் என்பது இழையமாகும். இதன்மூலமே பல்லின் இழையப் பகுதி ஆக்கப்படுகிறது. இரண்டாம்நிலை பற்களின் உருவாக்கம் (நிரந்தரப் பற்கள்) அவை வாய்க்குள் உருவாகி 1-2 ஆண்டுகளின் பின்னர் பூர்த்தியடைகின்றது. இது உணர்வு அங்கமாக இரண்டாம்நிலைப் பங்கை ஏற்கிறது.
பல் வேர்க் கால்வாய் என்பது பற் சிகிச்சையான பற்கூழ் நோய் மருத்துவத்துக்கான பேச்சுவழக்கச் சொல்லாகும், இச்சிகிச்சையில் பற்கூழ் சுத்தமாக்கப்பட்டு அகற்றப்பட்டு, இடைவெளி தொற்றுநீக்கப்பட்டு, பின்னர் நிரப்பப்படுகிறது.
அமைப்பு
பல்லின் மையத்தில் ஒரு துவாரப் பகுதி உள்ளது. இங்கே பற்கூழ் அல்லது நரம்பு எனப்படுகின்ற மென்மையான இழையம் இருக்கிறது. இந்த துவாரப் பகுதியில், பல்லின் குறுக்குப் பகுதியில் (ஒப்பீட்டளவில்) அகன்ற இடம் உள்ளது. இது பற்கூழ் அறை எனப்படுகிறது. இந்த அறையானது வேரின் நுனியுடன் ஒடுக்கமான கால்வாய்(கள்) மூலமாக இணைக்கப்படுகிறது. ஆகவேதான் இது "பல் வேர்க் கால்வாய்" என அழைக்கப்படுகின்றது. மனிதப் பற்கள், வாயின் பின்புறம் நோக்கிச் செல்கையில் அதிக எண்ணிக்கையான கால்வாய்களைக் கொண்டிருக்கும் விதமாக, வழக்கமாக ஒன்று முதல் நான்கு வரையிலான கால்வாய்களைக் கொண்டிருக்கின்றன. ஒரு பென்சிலின் கூர் பென்சிலின் நீளம் வரைக்கும் செல்வது போல வேரின் மையத்தினூடாக இந்தக் கால்வாய்கள் செல்கின்றன. பற்கூழானது இரத்தக் கலன்களினூடாக ஊட்டத்தைப் பெறுகின்றது, கெடுதலான நிகழ்வுகள் மற்றும் சூழ்நிலைகள் குறித்து எச்சரிக்கை அளிப்பதற்கான சமிக்ஞைகளை மூளையிலிருந்து நரம்புகள் கடத்துகின்றன.
பல்வலி அல்லது உழைவு உள்ள ஒரு நபருக்கு, பல் வேர்க் கால்வாய் சுட்டிக்காட்டப்படலாம். உடனே தகுதியான பல்மருத்துவர் அல்லது கூடுதல் சிறப்பு பற்கூழ் நோய் மருத்துவர் (பல் வேர்க் கால்வாய் சிகிச்சை வல்லுநர்) ஒருவரை காலம் தாழ்த்தாமல் அணுகவேண்டும்.
புற இணைப்புகள்
பகுப்பு:பல் பகுப்பு:பல் மருத்துவம்
தினேஷ் கோபாலசாமி
தினேஷ் கோபாலசாமி (தினேஷ் கோபால்சாமி) என்பவர் ஒரு இந்திய தமிழ் நடிகர் ஆவார். இவர் திருமணம் எனும் நிக்காஹ் திரைப்படத்தில் அறிமுகமானார். 2010 இல் விஜய் தொலைக்காட்சியில் ஒளிபரப்பான மகான் என்ற தொலைக்காட்சி தொடரில் அறிமுகமானார். இப்போது பூவே பூச்சுடவா மற்றும் நாச்சியார்புரம் தொலைக்காட்சி தொடரில் நடிக்கின்றார்.
வாழ்க்கை
தினேஷ் கோபால்சாமி ஸ்ரீவி லயன்ஸ் மெட்ரிகுலேஷன் மேல்நிலைப் பள்ளியில் படித்தார். சென்னை லயோலா கல்லூரியில் இளங்கலை பட்டம் பெற்றவர். இவர் 2014 திருமணம் எனும் நிக்காஹ் திரைப்படத்தில் அறிமுகமானார். இவர் 2011-இல் விஜய் தொலைக்காட்சியில் ஒளிபரப்பான பிரிவோம் சந்திப்போம் என்ற தொலைக்காட்சி தொடரில் இணைந்து நடித்த நடிகை ரச்சித்தா மகாலட்சுமியை காதலித்து திருமணம் செய்து கொண்டார். தினேஷ், 2016 இல் ஜீ தமிழ் தொலைக்காட்சியில் ஒளிபரப்பான Mr & Mrs கில்லாடிஸ்யில் ரச்சித்தா மகாலட்சுமி உடன் பங்கேற்பாளராக கலந்து கொண்டார். இவர் இந்து மதத்தைச் சேர்ந்தவர்.
மேற்கோள்கள்
பகுப்பு:வாழும் நபர்கள் பகுப்பு:தமிழ்நாட்டு நடிகர்கள் பகுப்பு:தமிழ்த் தொலைக்காட்சி நடிகர்கள் பகுப்பு:தமிழ்நாட்டு தொலைக்காட்சி பிரமுகர்கள் பகுப்பு:தமிழ்த் திரைப்பட நடிகர்கள்
தூசணை வார்த்தை
சமூகத்தின் முன்னிலையில் வெளிப்படுத்தும்போது வருத்தத்தை அல்லது அருவருப்பை ஏற்படுத்தக் கூடிய வார்த்தைகள் தூசணை வார்த்தைகள் எனப்படும். பொதுவாகப் பிறப்புறுப்பு, துணைப்பால் உறுப்புகள் மற்றும் பாலின்ப நடவடிக்கைகள் சார்ந்த பேச்சுச் சொற்கள் தூசணை வார்த்தகளாகப் பயன்படுகின்றன. பல்வேறு மொழிகளிலும் அவற்றின் மொழிப் பண்பாட்டு இயல்புகளுக்கு ஏற்ப தூசணை வார்த்தைகள் அமைகின்றன. ஆங்கில மொழியில் வழங்கப்படும் ஏழு பொதுவான தூசணை வார்த்தைகளை அமெரிக்க நகைச்சுவை நடிகரான ஜார்ச் கார்லின் என்பவர் 1972 இல் தனது ஓரங்க நாடகத்தில் தொலைக்காட்சியில் ஒருபோதும் சொல்லமுடியாத ஏழு வார்த்தைகள் என வெளியிட்டார்.
மேற்கோள்கள்
பகுப்பு:பாலியல்
செங்கீரை தான்தோன்றீஸ்வரர் கோயில்
செங்கீரை தான்தோன்றீஸ்வரர் கோயில் தமிழ்நாட்டில் புதுக்கோட்டை மாவட்டம், செங்கீரை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சிவன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சன்ஸ்கர் கேந்திரா, அகமதாபாத்
சன்ஸ்கர் கேந்திரா எனப்படுகின்ற சன்ஸ்கர் அருங்காட்சியகம் இந்தியாவின் குசராத்து மாநிலத்தில் உள்ள ஒரு அருங்காட்சியகமாகும். இது கட்டிடக் கலைஞர் லே கார்பூசியர் என்பவரால் வடிவமைக்கப்பட்டது. இது ஒரு நகர அருங்காட்சியகம் என்ற பெருமையுடையது. இந்த அருங்காட்சியகத்தில் அகமதாபாத்தின் வரலாறு, கலை, கலாச்சாரம் மற்றும் கட்டிடக்கலை தொடர்பான கலைப்பொருள்கள் காட்சிப்படுத்தப்பட்டுள்ளன. படாங் கைட் அருங்காட்சியகம் எனப்படுகின்ற அருங்காட்சியகத்தில் காத்தாடிகள் (பறக்க விடுகின்ற பட்டங்கள்), புகைப்படங்கள் மற்றும் பிற கலைப்பொருட்கள் உள்ளன. பால்டிக்கு அருகிலுள்ள சர்தார் பாலத்தின் மேற்கு எல்லையின் முடிவில் இந்த வளாகம் அமைந்துள்ளது.
வரலாறு
இந்த அருங்காட்சியகத்தை லே கார்பூசியர் என்ற சுவிஸ்-பிரெஞ்சு கட்டிடக் கலைஞர் நவீனத்துவ பாணியில்  வடிவமைத்தார். வடிவமைப்பின் போது இந்த அருங்காட்சியகம் அறிவு அருங்காட்சியகம் என்று பெயரிடப்பட்டது. இது முதலில் அகமதாபாத்தின் கலாச்சார மையத்தின் ஒரு பெரிய வளாகத்தின் ஒரு பகுதியாக இருந்தது. அங்கு மானுடவியல், இயற்கை வரலாறு, தொல்லியல், நினைவுச்சின்ன சிற்பங்கள் ஆகியவை உள்ளன. திறந்தவெளி அருங்காட்சியகத்தில் பட்டறைகள் மற்றும் டிப்போக்கள்  நாட்டுப்புறக் கதைகள் உள்ளிட்ட நிகழ்ச்சிகள் நடத்தப்படுகின்றன. பல்வேறு பாடங்களுக்கு தனித்தனி அரங்கங்களைக் கொண்டு அது அமைந்துள்ளது. அதிசயப் பெட்டி என்று அழைக்கப்படும் அரங்கமும் இங்கு உள்ளது. கலாச்சார மையத்திற்காக ஆரம்பத்தில் முழுதாகத் திட்டமிடப்பட்ட நிலையில், அருங்காட்சியகம் மட்டுமே கட்டப்பட்டது. அதற்கான அடிக்கல் 9 ஏப்ரல் 1954 அன்று நாட்டப்பட்டது.
நவீனத்துவ கட்டிடக்கலை
இடது|thumb|தற்போது சன்ஸ்கர் கேந்திராவில் உள்ளது. முன்னர் எல்லிஸ் பாலத்தில் இருந்தது இது அவரது கையொப்ப பைலட்டிஸில் உள்ளது. அவை 3.4 மீட்டர்கள் (அதாவது 11 அடி உயரம்) கொண்டதாகும்.கட்டிடத்தின் வெளிப்புறமானது வெற்று செங்கல் கட்டுமானத்தைக் கொண்டு அமைந்துள்ளது. மூல கான்கிரீட் ( பெட்டன் புருட் ) கட்டமைப்பின் கூறுகள் தெரியும் வண்ணம் அமைந்துள்ளது. கட்டடங்களின் வடிவமைமைப்பு 7 மீட்டர்கள் (அதாவது 23 அடி உயரம்) கொண்டதாகும்.
இந்த கட்டிடம் வெப்பமான காலநிலையிலிருந்து பாதுகாத்துக் கொள்ளும் வகையில் வடிவமைக்கப்பட்டுள்ளது. கூரையில் பல பெரிய பேசின்கள் அமைக்கப்பட்டுள்ளன. அடிப்பகுதியிலிருந்து உள்ளே நுழையும்போது அங்கு ஒரு பெரிய அரங்கத்தைக் காண முடியும். அங்கிருந்து காட்சிக்கூடங்களுக்குச் செல்ல வசதி உள்ளது. கட்டடத்தின் உட்புறத்தில் உள்ள பகுதிகள் பிளாஸ்டரைக் கொண்டு அமைக்கப்பட்டுள்ளன.
லே கார்பூசியரின் பிற திட்டங்களான, வரம்பற்ற அருங்காட்சியக நீட்டிப்பு திட்டம்,   டோக்கியோ நகரில் உள்ள மேற்கத்திய தேசிய கலை அருங்காட்சியகம் மற்றும் சண்டிகர் நகரிலுள்ள அரசு அருங்காட்சியகம் மற்றும் கலைக்கூடம் போன்றவற்றை ஒத்த கலைப்பாணி அடிப்படையில் இந்த அருங்காட்சியகம் வடிவமைக்கப்பட்டுள்ளது. திட்டம் என்பதானது சுழல் வடிவில், பின்னர் விரிவாக்கம் செய்து கொள்வதற்கு வசதியாக உள்ளவாறு வடிவமைக்கப்பட்டுள்ளது.
சேகரிப்புகள்
thumb|காத்தாடி அருங்காட்சியகம் இந்த அருங்காட்சியகத்தில் நகரத்தின் வரலாறு, கலை, புகைப்படக்கலை, மகாத்மா காந்தி, இந்திய சுதந்திரப் போராட்டம், அகமதாபாத்தின் பல்வேறு மத சமூகங்கள் தொடர்பான பல்வேறு பிரிவுகள் தொடர்பான காட்சிக்கூடங்கள் காணப்படுகின்றன. இங்கு உலகின் மிக உயரமான, 4.5 மீ. உயரமுள்ள தூபக் குச்சி காட்சிப்படுத்தப்பட்டுள்ளது. இந்த கட்டிடத்தில் காத்தாடி (பறக்கும் பட்டம்) அருங்காட்சியகம் உள்ளது, இப் பிரிவில் பலவிதமான காத்தாடிகளும், புகைப்படங்களும், பிற கலைப்பொருட்களும் காட்சிப்படுத்தப்பட்டுள்ளன.
தேசிய நெடுஞ்சாலை 212 (இந்தியா)
தேசிய நெடுஞ்சாலை 212 (என்எச் 212) தென் இந்தியாவில் உள்ள ஒரு தேசிய நெடுஞ்சாலை. என்எச்-212 மைசூர், சுல்தான் பத்தேரி வழியாக கர்நாடகாவின் கொல்லேகல்லை கேரளாவின் கோழிக்கோடு உடன் இணைக்கிறது. என்எச்-212 இன் 272 கிமீ மொத்த தூரத்தில் 117 கி.மீ. கேரளாவிலும். 155 கி.மீ. கர்நாடகாவிலும் உள்ளது.
புற இணைப்புகள்
பகுப்பு:இந்திய தேசிய நெடுஞ்சாலைகள்
அடோபி விளாசு
அடோபி விளாசு (Adobe Flash) என்பது ஒரு பல்லூடகப் பணித்தளம் ஆகும். இது முன்பு மேக்ரோமீடியா விளாசு என அழைக்கப்பட்டது. இது அசைவூட்டம், நிகழ்படம், ஊடாட்டம் ஆகியவற்றை வலைப் பக்கங்களில் சேர்ப்பதற்குப் பயன்படுத்தப்படுகின்றது. முன்னதாக 1996ஆம் ஆண்டில் மேக்ரோமீடியாவால் அறிமுகப்படுத்தப்பட்ட விளாசு, 2005இல் மேக்ரோமீடியா நிறுவனத்தை அடோபி சிசுட்டம்சு (Adobe Systems) வாங்கியதைத் தொடர்ந்து, அடோபி சிசுட்டம்சு மூலமாக மேம்படுத்தப்பட்டு வழங்கப்படுகின்றது.
ஷாக்வேவ் ஃப்ளாஷ் ("S hockW ave F lash") திரைப்படங்கள், "ஃபிளாஷ் திரைப்படங்கள்" அல்லது "ஃபிளாஷ் விளையாட்டுக்கள்" என வழக்கமாக அழைக்கப்படுகின்ற SWF வடிவமைப்பிலுள்ள கோப்புகள், வழக்கமாக .swf கோப்பு நீட்டிப்பைக் கொண்டிருக்கும். மேலும் கண்டிப்பாக ஸ்டாண்டலோன் ஃபிளாஷ் ப்ளேயரில் "இயக்கப்படும்" அல்லது சுயமாக செயல்படுகின்ற ஃபிளாஷ் திரைப்படமான ஒரு புராஜெக்டரில் கூட்டிணைக்கப்பட்ட வலைப் பக்க பொருளாக (மைக்ரோசாஃப்ட் விண்டோஸில் .exe என்ற நீட்டிப்புடன்) இருக்கலாம். ஃபிளாஷ் வீடியோ கோப்புகள் .flv கோப்பு நீட்டிப்பைக் கொண்டுள்ளன. இவை .swf கோப்புகளிலிருந்து பயன்படுத்தப்படும் அல்லது VLC அல்லது குயிக்டைம் (QuickTime) மற்றும் வெளிப்புற கோடெக்குகள் சேர்க்கப்பட்ட விண்டோஸ் மீடியா ப்ளேயர் (Windows Media Player) போன்ற flv-விழிப்பு ப்ளேயர் வழியாக இயக்கப்படும்.
வரலாறு
ஃபிளாஷ் பயன்பாட்டுக்கு முன்னோடியாக இருந்தது ஜோனாதன் கே உருவாக்கிய பென்பாயிண்ட் (PenPoint) OS இல் இயங்குகின்ற பேனா கணினிகளுக்கான வரைதல் பயன்பாடான ஸ்மார்ட்ஸ்கெட்ச் ஆகும். ஜோனாதன் இது குறித்த பணிகளை கல்லூரியில் ஆரம்பித்து, அந்த எண்ணத்தை சிலிக்கான் பீச் மென்பொருள் மற்றும் அதனைத் தொடர்ந்து வந்தவற்றிற்கும் விரிவுபடுத்தினார்.
பென்பாயிண்ட் சந்தையில் தோல்வியைச் சந்தித்தபோது, மைக்ரோசாஃப்ட் விண்டோஸ் (Microsoft Windows) மற்றும் மேக் (Mac) OS இல் ஸ்மார்ட்ஸ்கெட்ச் கொண்டுவரப்பட்டது. இணையம் பிரபலமானதுடன், மேக்ரொமீடியா ஷாக்வேவுடனான போட்டியில், வெக்டர்-அடிப்படையான வலை அசைவூட்டம் ஸ்மார்ட்ஸ்கெட்ச் மறுவெளியீடு செய்யப்பட்டது. 1995 ஆம் ஆண்டில், சட்டத்துக்குச் சட்டம் அசைவூட்ட அம்சங்கள் சேர்க்கப்பட்டு ஸ்மார்ட்ஸ்கெட்ச் மேலும் மாற்றப்பட்டு, பல் பணித்தளங்களில் ஃபியூச்சர்ஸ்பிளாஷ் அனிமேட்டராக மறு வெளியீடு செய்யப்பட்டது. தயாரிப்பு அடோப்புக்குக் கொடுக்கப்பட்டு, ஆரம்பகட்ட இணைய பணியில் (MSN) மைக்ரோசாஃப்ட்டால் பயன்படுத்தப்பட்டது. 1996 ஆம் ஆண்டில், ஃபியூச்சர்ஸ்பிளாஷை (FutureSplash) மேக்ரொமீடியா பெற்று, "ஃபியூச்சர்" மற்றும் "ஸ்பிளாஷை" சுருக்கி ஃபிளாஷ் என்று வெளியீடு செய்தது.
சமீபத்திய மேம்பாடுகள்
அடோப் லேப்ஸ் (Adobe Labs) (முன்னர் மேக்ரொமீடியா லேப்ஸ் எனப்பட்டது) என்பதில் செய்திகள் மற்றும் அடோப்பிலிருந்து வரவிருக்கும் தயாரிப்புகள் மற்றும் தொழில்நுட்பங்களின் வெளியீட்டுக்கு முந்தைய பதிப்புகளைப் பெறலாம். Flash 9, Flex 3 மற்றும் ActionScript 3.0 போன்ற பெரும்பாலான கண்டுபிடிப்புகள் அனைத்தும் இந்த தளத்தில் விவாதிக்கப்பட்டுள்ளன மற்றும்/அல்லது சோதனைசெய்து பார்க்கப்பட்டுள்ளன.
அடோப்பின் ஒரு பகுதி (பிப்ரவரி 2009 இலிருந்து) உயர் இணைய பயன்பாடுகளை (RIAகள்) உருவாக்குவது பற்றி கவனம் எடுக்கிறது. இந்தப் பக்கம், அவர்கள் திரைப்பலகப் பயன்பாடாக உருவாக்கக்கூடிய உயர் இணைய பயன்பாடுகள், அடோப் ஃப்ளாஷைப் பயன்படுத்தி, கட்டமைக்கப் பயன்படுத்தக்கூடிய குறுக்கு-பணித்தள இயக்கநேர சூழலான அடோப் இண்டிகிரேட்டட் ரன்டைமை (AIR) வெளியிட்டார்கள். இது அண்மையில் உலகம் முழுவதும் 100 மில்லியன் நிறுவல்களைக் கடந்தது.
ஃபிளாஷின் எதிர்கால வெளியீடுகளுக்காக, பெருமளவிலான செயல்முறைப்படுத்தலுக்கென இரண்டு கூடுதல் அம்சங்களை அடோப் முன்மொழிந்துள்ளது: முதலாவது, பிரதான வீடியோ பாகமானது இயக்கப்பட முன்னர் ஒரு விளம்பரம் முழுதாக இயக்கப்படுவதை வேண்டுவதற்கான விருப்பம்; இரண்டாவது டிஜிட்டல் உரிமைகள் மேலாண்மை (DRM) திறன்களின் ஒருங்கிணைவு. இந்த வழியில் அடோப்பானது, உள்ளடக்கத்துடன் விளம்பரத்தை இணைப்பதற்கான தேர்வை நிறுவனங்களுக்கு வழங்குகிறது மற்றும் இரண்டும் இயக்கப்படுகின்றன என்பதையும் மாற்றமின்றி உள்ளன என்பதையும் உறுதிப்படுத்துகிறது. இந்த இரண்டு திட்டங்களின் தற்போதைய நிலையானது தெளிவாகத் தெரியவில்லை.
2009 இன் இறுதியில் ஸ்மார்ட் தொலைபேசிகளுக்கான ஃபிளாஷ் ப்ளேயர், ஹேண்ட்செட் உற்பத்தியாளர்களுக்குக் கிடைக்கும் என எதிர்பார்க்கப்பட்டது.
திறந்த திரைத் திட்டம்
மே 1, 2008 அன்று, அடோப் திறந்த திரை திட்டத் தை (Open Screen Project) அறிவித்தது, இது தனிநபர் கணினிகள், மொபைல் சாதனங்கள் மற்றும் நுகர்வோர் எலெக்ட்ரானிக்ஸ் போன்ற சாதனங்களுக்கிடையே இணக்கமான பயன்பாட்டு இடைமுகத்தை வழங்கும் என எதிர்பார்க்கிறது. இந்தத் திட்டம் அறிவிக்கப்பட்டபோது, பல குறிக்கோள்கள் திட்டமிடப்பட்டன: அடோப் ஃப்ளாஷ் ப்ளேயர் மற்றும் அடோப் இண்டிகிரேட்டட் ரன்டைம் ஆகியவற்றுக்கான உரிம கட்டணங்களை ஒழித்தல், ஷாக்வேவ் ஃப்ளாஷ் (ShockWave Flash) (SWF) மற்றும் ஃபிளாஷ் வீடியோ (FLV) கோப்பு வடிவமைப்பின் பயன்பாட்டிலுள்ள கட்டுப்பாடுகளை நீக்குதல், புதிய சாதனங்களுக்கு ஃபிளாஷைப் பெறுவதற்கான பயன்பாட்டு நிரலாக்க இடைமுகங்களை வெளியிடுதல் மற்றும் ஃபிளாஷ் காஸ்ட் புரோட்டோகால் (Flash Cast protocol) மற்றும் ஆக்சன் மெசேஜ் பார்மேட்டை (Action Message Format) (AMF) வெளியிடுதல் ஆகியவை. இவை ஃபிளாஷ் பயன்பாடுகளை தொலைநிலை தரவுத்தளங்களிலிருந்து தகவல்களை பெற அனுமதிக்கும்.
2009 ஆம் ஆண்டு பிப்ரவரியிலிருந்து, SWF மற்றும் FLV/F4V விவரக்குறிப்புகளின் பயன்பாடு குறித்த கட்டுப்பாடுகளை நீக்குகின்ற விவரக்குறிப்புகள் வெளியிடப்பட்டுள்ளன. தற்போது மொபைல் கண்டெண்ட் டெலிவரி புரோட்டோகால் எனப்படுகிற ஃபிளாஷ் காஸ்ட் புரோட்டோகால் மற்றும் AMF புரோட்டோகால்கள் ஆகியவையும் வெளியிடப்பட்டுள்ளன. இதனுடன் BlazeDS என்ற திறந்த மூல செயல்முறைப்படுத்தலாக AMF கிடைக்கிறது. சாதனம் மாற்றுகின்ற அடுக்குகள் குறித்த பணி ஆரம்ப கட்டங்களில் உள்ளது. திறந்த திரைத் திட்டத்துக்காக, சாதனங்களின் ஃபிளாஷ் ப்ளேயர் மற்றும் அடோப் AIR ஐ வெளியிடும்போது அவற்றுக்கான உரிம கட்டணங்களை நீக்குவதற்கு அடோப் தீர்மானிக்கிறது.
இந்த திட்டத்தில் இணைந்துள்ளவர்களின் மொபைல் சாதன வழங்குநர்கள் பட்டியலில் பாம் (Palm), மோட்டரோலா (Motorola) மற்றும் நோக்கியா (Nokia) ஆகியன அடங்குகின்றன, இவர்கள் அடோப்புடன் சேர்ந்து 10 மில்லியன் டாலர்கள் திறந்த திரைத் திட்ட நிதியை அறிவித்துள்ளனர்.
வடிவமைப்பு மற்றும் செருகு நிரல்
ஜாவா, அக்ரோபாட் ரீடர், குயிக்டைம், அல்லது விண்டோஸ் மீடியா ப்ளேயர் போன்ற செருகு நிரல்களுடன் ஒப்பிடும்போது, ஃபிளாஷ் ப்ளேயர் சிறிய நிறுவல் அளவு, விரைவான பதிவிறக்க நேரம் மற்றும் வேகமான தொடக்க நேரம் ஆகியவற்றைக் கொண்டுள்ளது. இருப்பினும், கண்டறியவும், W3C இணக்கமான வழியில் (X)HTML இல் ஃபிளாஷ் ப்ளேயரை உட்பொதியவும் கவனம் எடுக்கப்படவேண்டியது அவசியம். எளிமையான, பரவலாகப் பயன்படுத்தப்படும் தற்காலிக தீர்வு கீழே வழங்கப்படுகின்றது: ஃபிளாஷ் பொருள்களை எவ்வாறு கண்டறிந்து, W3C இணக்கமான வழியில் எவ்வாறு உட்பொதிப்பது என்பது பற்றிய மேலும் தகவல்கள் xSWF விளக்கத்தில் தரப்பட்டுள்ளது.
நிரல் குறியீட்டுடன் இணைத்து வெக்டர் வரைவியலைப் பயன்படுத்தினால், ஒத்த பிட் வரைபடங்கள் அல்லது வீடியோ கிளிப்புகளைவிட, ஃபிளாஷ் கோப்புகள் சிறியதாக வர அனுமதிக்கப்படுகின்றன — அதனால் பயன்படுத்துவதற்கான தொடரோடிகள் குறைந்த கற்றை அகலம் ஆகின்றன. தனித்த வடிவமைப்பிலுள்ள உள்ளடக்கத்துக்கு(உரை, வீடியோ அல்லது ஆடியோ போன்ற), அவற்றுடன் ஒத்த ஃபிளாஷ் திரைப்படத்தைவிட பிற மாற்றுக்கள் சிறந்த செயல்தன்மை மற்றும் குறைந்த CPU சக்தி நுகர்வு ஆகியவற்றைக் கொடுக்ககூடும், எடுத்துக்காட்டாக ஒளிபுகுந்தன்மையைப் பயன்படுத்தும்போது அல்லது ஒளிப்படத்துக்குரிய அல்லது உரை மங்கல்கள் போன்ற பெரிய திரை புதுப்பிப்புகளைச் செய்யும்போது.
ஃபிளாஷ் ப்ளேயரானது வெக்டர்-வரைதல் பொறியோடு மேலதிகமாக, இயக்க நேரத்தில் உரையாக்கம் ஊடாடும் செயலுக்கான ஆக்ஷன்ஸ்கிரிப்ட் விர்ச்சுவல் மெஷின் (AVM) என அழைக்கப்படும் ஒரு தோற்றநிலைப் பொறியை உள்ளடக்குகிறது. இது வீடியோ, MP3-அடிப்படையிலான ஆடியோ மற்றும் பிட்வரைபட வரைவியல் ஆகியவற்றை ஆதரிக்கிறது. ஃபிளாஷ் பிளேயர் 8 (Flash Player 8) இலிருந்து, இது இரண்டு வீடியோ கோடெக்குகளை வழங்குகிறது: On2 டெக்னாலஜீஸ் VP6 மற்றும் சோரன்சன் ஸ்பார்க், மற்றும் JPEG, புரோகிரசிவ் JPEG, PNG, GIF ஆகியவற்றுக்கான இயக்க நேர ஆதரவு. அடுத்த பதிப்பில், ஆக்சன்ஸ்கிரிப்ட் பொறிக்காக சாத்தியமான கடைசி நேர தொகுப்பைப் பயன்படுத்துவதாக ஃபிளாஷ் குறிப்பிடப்படுகிறது.
அசைவூட்டம்
ஃபிளாஷ் நகர்கின்ற உரை மற்றும் நகராத படங்களைக் காட்சிப்படுத்தக்கூடியது. இது வீடியோவிலிருந்து வேறுபட்டது, வீடியோவில் ஒவ்வொரு சட்டகமும் புதிய படமாகும்.
ஊடாடும் செயல்
சுட்டி, விசைப்பலகை, ஒலிவாங்கி மற்றும் கேமரா ஊடான பயனர் உள்ளீட்டை ஃபிளாஷ் கைப்பற்றக்கூடியது. இதுபோன்ற உள்ளீட்டைப் பயன்படுத்தி, ஃபிளாஷ் நிரலாக்குநர் ஊடாடக்கூடிய பயனர் இடைமுகத்தை உருவாக்கலாம்.
வீடியோ
வலைப் பக்கங்களில் வீடியோவை உட்பொதிக்க ஃபிளாஷைப் பயன்படுத்தலாம், இந்த அம்சம் ஃபிளாஷ் ப்ளேயர் பதிப்பு 6 இலிருந்து கிடைக்கிறது. இந்த தொழில் நுட்பம் "ப்ளேயர்" என கூறப்படுகின்ற, வீடியோ கோப்பை இயக்குவதற்கான பயனர் இடைமுகத்தை வழங்கும் ஃபிளாஷ் கோப்பை (.swf) உருவாக்குவற்கு ஆகும். YouTube மற்றும் கூகிள் வீடியோ உள்ளடங்கலான பல பிரபலமான வீடியோ தளங்கள் இதையே செய்கின்றன. உண்மையான வீடியோ கோப்பு FLV அல்லது F4V கோப்பாக இருக்கிறது; இரண்டுமே பொதுவான வீடியோ ப்ளேயர் மென்பொருளால் எளிதாக இயக்கப்படக்கூடியன. இருப்பினும், வீடியோ மற்றும் பொதுவான வீடியோ கோடெக்குக்கான வலைத் தரம் இல்லாத காரணத்தால், வீடியோவை காண்பதற்கு உலாவிகளைப் பெறுவதில் பணித்தள தனித்துவ சிக்கலொன்று பாரம்பரியமாக உள்ளது. ஃபிளாஷைப் பயன்படுத்துவதில் ஃபிளாஷ் ப்ளேயரின் பரந்த விநியோக நன்மை கிடைக்கிறது, ஆனால் இது உரிமையுடைய தொழில்நுட்பமாக இருப்பதால் இதற்கு உண்மையான மாற்று எதுவும் இல்லை, இந்த வழியில் கெட்டவிதமாக உட்பொதிக்கப்பட்ட மல்டிமீடியாவை ஃபிளாஷ் ப்ளேயரைப் பயன்படுத்தாத பயனர்கள் அணுகுவதையும் இது கடினமாக்குகிறது. இதேபோன்ற முரணுரை பின்வருமாறு, ஃபிளாஷ் என்பது உண்மையான தரமாக வாதிடக்கூடிய வகையில் வடிவமைப்பாக இருக்கையில், இது அரிதாகவே ஒரு தரநிலையாக தகுதி பெறுகிறது. ஒரேயொரு பூரண செயலாக்கம் இருப்பதால், அந்த செயலாக்கம் உரிமையுடைமை ஆகும். மேலும் இலவச மென்பொருள் பகுதியான செயலாக்கமானது (rtmpdump) அமெரிக்காவில் சட்டவிரோதமானது எனக் கருதப்பட்டது. . வீடியோவுக்கான வலை தரமானது HTML 5 க்காக உருவாக்கத்திலுள்ளது.
ஃபிளாஷ் ப்ளேயர் ஒரு உலாவி செருகுநிரலாகும், இதை அவுட்லுக் போன்ற சாதாரண மின்னஞ்சல் வாங்கியில் இயக்க முடியாது. பதிலாக, இணைப்பானது உலாவி சாளரத்தைத் திறக்க வேண்டும். ஜிமெயில் ஆய்வுகூடங்கள் அம்சமானது மின்னஞ்சல்களில் இணைக்கப்பட்டுள்ள YouTube வீடியோக்களின் மறு இயக்கத்தை அனுமதிக்கும்.
ஃப்ளாஷ் வீடியோ
ஃபிளாஷ் வீடியோ FLV மற்றும் F4V ஆகியவை கொள்கலன் வடிவமைப்புகள் ஆகும், அதாவது அவை உண்மையில் வீடியோ கோடெக்குகள் அல்ல. ஃபிளாஷ் ப்ளேயர் 6 இலிருந்து ஃபிளாஷ் மீடியா சர்வருக்கு தரவுகளை ஊட்டுவதற்கான வழிகளில் ஒன்றாக, முதலில் FLV கோப்பு வடிவமைப்பு பயன்படுத்தப்பட்டது. பதிப்பு 7 இலிருந்து, ஃபிளாஷ் ப்ளேயர் FLV கோப்புகளை நேரடியாகவே (MIME வகை வீடியோ/x-flv) இயக்கக்கூடியது. புதிய F4V கோப்பு வடிவமைப்பானது ஃபிளாஷ் ப்ளேயர் பதிப்பு 9 புதுப்பிப்பு 3 இலிருந்து ஆதரிக்கப்படுகிறது. F4V கோப்பு வடிவமைப்பானது ISO அடிப்படை மீடியா கோப்பு வடிவமைப்பு (MPEG-4 பகுதி 12) அடிப்படையிலானது, இது முற்றுமுழுதாக FLV கோப்பு வடிவமைப்பிலிருந்து வேறுபட்டது. எடுத்துக்காட்டாக, F4V ஆனது ஸ்கிரீன் வீடியோ, சோரன்சன் ஸ்பார்க், VP6 வீடியோ சுருக்க வடிவமைப்புகள் மற்றும் ADPCM, நெல்லிமோசர் ஆடியோ சுருக்க வடிவமைப்புகள் ஆகியவற்றை ஆதரிக்காது.
ஃபிளாஷின் ஆரம்ப பதிப்புகளிலுள்ள வீடியோ சோரன்சன் ஸ்பார்க்கில் (சோரன்சன் H.263) குறியீடாக்கப்படுகின்றது. Flash 8 இல் இது சோரன்சன் ஸ்பார்க் அல்லது ON2V (VP6 என்றும் அழைக்கப்படும்) இல் குறியீடாக்கப்படுகிறது, இது எந்தவொரு பிட் வீதத்துக்கும் சிறந்த வினைத்திறனை வழங்கியுள்ளது. Flash 9 ஆனது H.264 (MPEG-4 AVC எனவும் அழைக்கப்படும்) இல் குறியீடாக்கும் விருப்பத்தை அறிமுகப்படுத்தியது (கோடெக் என்பது பொதுவாக ON2V மற்றும் சோரன்சன் கோடெக்கைவிட மேலானதாகவும், இவற்றை இடமாற்றுவதாகவும் கருதப்படுகிறது). Flash 10 இன் புதிய அம்சங்கள் பதிப்பு 10 ஆனது பிரதானமாக பின்-நிலை மேம்பாடுகளிலேயே கவனமெடுப்பதால், புதிய வீடியோ கோடெக்குகள் எதையும் அறிமுகப்படுத்தியதாக அறியப்படவில்லை, (டிஜிட்டல் உரிமைகள் மேலாண்மையில், 3D வீடியோ மற்றும் விளைவுகள், மேம்படுத்தப்பட்ட தொடரோடி கட்டுப்பாடு மற்றும் ஃபிளாஷ் சேவையகத்துடன் ஊடாடும் செயல்.)
ஃபிளாஷ் ஆடியோவானது பொதுவாக MP3 அல்லது AAC (மேம்பட்ட ஆடியோ குறிமுறை) இல் உட்பொதிக்கப்படும், இருப்பினும் இது ADPCM, நெல்லிமோசர் (நெல்லிமோசர் ஏசவோ கோடெக்) மற்றும் ஆடியோ கோடெக்குகளையும் ஆதரிக்கும்.
நிறுவப்பட்ட பயனர் அடிப்படை
வடிவமைப்பு ஒன்றாக ஃபிளாஷ் திரைப்பலகச் சந்தையில் மிகப் பரந்துள்ளதோடு, சந்தை ஆதிக்கமும் உருவாக்கியுள்ளது. பொது வலை புள்ளியியல் நிறுவனமானது கிடைக்கும் தன்மையை 95% என கணிக்கின்றது, ஆனால் 98 வீதமான அமெரிக்க வலைப் பயனர்களும், 99.3 வீதமான அனைத்து இணைய திரைப்பலகப் பயனர்களும் ஃபிளாஷ் ப்ளேயரை நிறுவியுள்ளனர், அதில் 82%-87% (மண்டலத்தைப் பொறுத்து) மிகச்சமீபத்திய பதிப்பைக் கொண்டுள்ளதாகவும் அடோப் கூறுகிறது. எண்ணிக்கைகள் கண்டுபிடிக்கும் திட்டம் மற்றும் ஆய்வுசெய்யும் மக்கள் தொகை புள்ளிவிவரவியல் ஆகியவற்றைப் பொறுத்து வேறுபடும்.
அடோப் ஃப்ளாஷ் ப்ளேயர் பல்வேறுவகையான முறைமைகள் மற்றும் சாதனங்களில் உள்ளது: விண்டோஸ், மேக் OS 9/X, லினக்ஸ், சோலாரிஸ், HP-UX, பாக்கெட் PC, OS/2, QNX, சிம்பியன், பால்ம் OS, BeOS மற்றும் IRIX, இருந்தபோதும் செயல்திறனானது விண்டோஸில் மிகச் சிறப்பாக உள்ளது (செயல்திறன் என்பதைப் பார்க்கவும்). சாதனங்களுடனான (உட்பொதிந்த முறைமைகள்) இணக்கத்தன்மைக்கு, மேக்ரோமீடியா ஃப்ளாஷ் லைட்டைப் பார்க்கவும்.
64-பிட் ஆதரவு
அடோப்பானது ஃபிளாஷ் ப்ளேயர் 10 இன் சோதனைக்குரிய 64-பிட் கட்டமைப்பை வழங்குகிறது. இது லினக்ஸுக்கு மட்டுமே, மற்றும் x86-64 செயலிகளுக்கும் மட்டுமே. 64-பிட் அடோப் ஃப்ளாஷ் ப்ளேயரின் முதலாவது வெளியீடு நவம்பர் 11, 2008 அன்றாகும்.
வலை உலாவிகளில் ஃபிளாஷ் தடுப்பி
பயனர் கிளிக் செய்ய முன்னர், ஃபிளாஷ் உள்ளடக்கத்தை இயக்கக் கூடாது என சில வலை உலாவிகளில் இயல்புநிலையாக உள்ளது, எ.கா. கொன்கியுரர் (Konqueror), கே. மெலியோன் (K-Meleon). இணையான «Flash blocker» நீட்டிப்புகளும்கூட பிரபலமான பல உலாவிகளுக்கு உள்ளன: ஃபயர்ஃபாக்ஸில் நோஸ்கிரிப்ட் (NoScript) மற்றும் ஃபிளாஷ்ப்ளாக் (Flashblock) இல்லை, ஒபராவில் (Opera) Flashblock என அழைக்கப்படும் ஒரு நீட்டிப்பு உள்ளது. இண்டர்நெட் எக்ஸ்புளோரரில் ஃபாக்ஸி (Foxie) உள்ளது, இது பல அம்சங்களைக் கொண்டுள்ளது, அவற்றில் ஒன்றுக்கும் Flashblock எனப் பெயரிடப்பட்டுள்ளது. மேக் OS X க்குக் கீழுள்ள வெப்கிட் (WebKit)-அடிப்படையான உலாவிகள் ClickToFlash என்பதைக் கொண்டுள்ளன.
நிரலாக்க மொழி
ஆரம்பத்தில் அசைவூட்டத்தில் கவனம் செலுத்தப்பட்டு, ஃபிளாஷ் உள்ளடக்கத்தின் ஆரம்பப் பதிப்புகள் சில ஊடாடும் செயல் அம்சங்களை வழங்கின, ஆகவே மிகவும் மட்டுப்படுத்தப்பட்ட உரையாக்கம் திறனையே கொண்டிருந்தன.
மிகச் சமீபத்திய பதிப்புகள் ஆக்ஷன்ஸ்கிரிப்டை உள்ளடக்குகின்றன, இது ECMAScript தரநிலையின் செயல்முறைப்படுத்தலாகும், ஆகவே இது ஜாவாஸ்கிரிப்ட் போன்று அதே தொடரியலைக் கொண்டுள்ளது, ஆனால் வேறுபட்ட வகுப்பு நூலகங்களின் இணைக்கப்பட்ட தொகுதியுடன் வேறுபட்ட நிரலாக்க கட்டமைப்பில் உள்ளது. பல ஃபிளாஷ் பயன்பாடுகளில் காணப்படுகின்ற கிட்டத்தட்ட அனைத்து ஊடாடும் செயல்களையும் (பொத்தான்கள், உரை உள்ளீட்டு புலங்கள், கீழ் தோன்றும் மெனுக்கள்) உருவாக்க ஆக்ஷன்ஸ்கிரிப்ட் பயன்படுத்தப்படுகிறது.
Flash MX 2004 ஆக்ஷன்ஸ்கிரிப்ட் 2.0 ஐ அறிமுகப்படுத்தியது, இது ஃபிளாஷ் பயன்பாடுகளின் உருவாக்கத்துக்கு அதிகளவில் பொருத்தமான உரையாக்கம் நிரலாக்க மொழி ஆகும். ஒன்றை அசைவூட்டமாக்குவதை விட, அதை உரையாக்கம் செய்வதால் இது பெரும்பாலும் நேரத்தைச் சேமிக்கிறது, அதோடு திருத்தம் செய்யும்போது கூடியளவு நெகிழ்தன்மை உள்ள நிலைக்கும் மாற்றுகிறது.
ஃபிளாஷ் ப்ளேயர் 9 அல்பாவின் வருகையிலிருந்து (2006 ஆம் ஆண்டில்), ஆக்ஷன்ஸ்கிரிப்டின் புதிய பதிப்பு வெளியிடப்பட்டுள்ளது, ஆக்ஷன்ஸ்கிரிப்ட் 3.0. ஆக்ஷன்ஸ்கிரிப்ட் 3.0 என்பது பொருள் நோக்கான நிரலாக்க மொழி ஆகும், இது சிக்கலான ஃபிளாஷ் பயன்பாடுகளைக் கட்டமைக்கும்போது கூடுதலான கட்டுப்பாட்டையும், குறியீட்டை மீண்டும் பயன்படுத்தவும் அனுமதிக்கிறது.
அண்மையில், உலாவியில் உயர் உள்ளடக்கத்தை வழங்குவதற்காக, உலாவியின் XML திறன்களுடன் ஃபிளாஷ் நூலகங்கள் பயன்படுத்தப்பட்டு வருகின்றன. இந்த தொழில்நுட்பம் ஒத்திசையா ஃபிளாஷ் மற்றும் XML எனப்படும், அதிகளவில் AJAX போன்றது. ஒத்திசையா ஃபிளாஷ் மற்றும் XML தொழில்நுட்பமானது, அடோப் ஃப்லெக்ஸ் எனப்படுகின்ற, இந்த தொழில்நுட்பத்தின் கூடுதல் முறையான அணுகுமுறைக்குத் தள்ளப்பட்டுள்ளது, இது உயர் இணைய பயன்பாடுகளைக் கட்டமைக்க ஃபிளாஷ் இயக்கநேரத்தைப் பயன்படுத்துகிறது.
ஃபிளாஷுக்கு தேவைப்படுகின்ற MP3கள் மற்றும் வீடியோக்கள் போன்ற உள்ளடக்கத்தின் பாதுகாப்புக்காக, மைஸ்பேஸ் மற்றும் YouTube ஆகியவற்றிலுள்ளவை போன்ற ப்ளேயர்களில் இந்த தொழில்நுட்பத்தைப் பயன்படுத்தலாம். தேவைப்படும் உள்ளடக்கம் ஃபிளாஷ் கோப்புகள் ஊடாக தொடரோடப்படும் - அல்லது கடத்தப்படுகிறது - பெரும்பாலானவர்கள் சேமிப்பதற்காக பதிவிறக்கம் செய்வதை இரு கடினமான காரியமாக்குகிறது. ரியல் ப்ளேயர் டவுன்லோடர் போன்ற நிரல்கள் மற்றும் ஃபயர்பக் போன்ற உலாவி நீட்டிப்புகள் XML கோப்புகளைத் தடமறியக்கூடியன. வீடியோ டவுன்லோடர்ஹெல்ப்பர் போன்ற உலாவி நீட்டிப்புகள் கோரிக்கைகளை இடைமறிக்கக்கூடியது, மற்றும் தொடரோடப்பட்ட வீடியோவைப் பதிவிறக்ககூடியது.
ஆக்ஷன்ஸ்கிரிப்ட் குறியீட்டுப் பாதுகாப்பு
அசைவூட்டம் மற்றும் ஊடாடும் செயல் ஆகியவற்றில் ஃபிளாஷ் வழங்கும் நன்மைகளை எடுத்துக்கொள்ள விரும்பும் ஃபிளாஷ் டெவலப்பர்கள், தங்களது குறியீட்டை உலகுக்குக் காண்பிக்க விரும்புவதில்லை என அவர்கள் தீர்மானிப்பார்கள். இருப்பினும், இடைநிலை மொழி தொகுக்கப்பட்ட குறியீடு அனைத்துடனும், அப்பகுதியில் .swf கோப்பு ஒருதடவை சேமிக்கப்படுவது போல, இதை அதன் மூல குறியீடு மற்றும் சொத்துக்களுக்குள் தொகுப்புநீக்க (decompile) முடியும். உருவாக்கும்போது பயன்படுத்தப்படுகின்ற உண்மையான குறியீட்டுக்கு கீழாக அசல் மூல கோப்பை முழுவதையும் சில தொகுப்பு நீக்கிகள் (decompilers) மீளக்கட்டமைக்கக் கூடியன, (சந்தர்ப்பத்துக்குச் சந்தர்ப்பம் என்ற ரீதியில் முடிவுகள் மாறுபடுகின்றபோதும்).
தொகுப்பு நீக்கிகளுக்கு எதிராக, இந்தச் சிக்கலைத் தீர்ப்பதற்கு ஆக்ஷன்ஸ்கிரிப்ட் குழப்பவாதிகள் (obfuscators) அறிமுகப்படுத்தப்பட்டுள்ளன. உயர் தரமான குழப்பவாதிகள் சொல் உருமாற்றங்களை செயல்படுத்துகின்றன — அடையாளங்காட்டி மறுபெயரிடல், கட்டுப்பாட்டு ஓட்ட உருமாற்றம் மற்றும் தரவுச் சுருக்க உருமாற்றம் போன்றவை — இது தொகுப்பு நீக்கியானது மனிதனுக்கு உதவிகரமாக இருக்கக்கூடிய வெளியீட்டை உருவாக்குவதைக் கடினமாக்குகிறது. குறைந்த தர குழப்பவாதிகள் தொகுப்பு நீக்கிகளுக்கான பொறிகளைச் செருகுகின்றன.
மைக்ரோசாஃப்ட் சில்வர்லைட்
சமீபத்திய ஆண்டுகளில், மைக்ரோசாஃப்ட் சில்வர்லைட்டானது ஃபிளாஷுக்கு வலிமையான ஒரு போட்டியாக வளர்ந்து வந்துள்ளது. ஃபிளாஷைப்போல வலைத்தளங்களில் இன்னமும் சாதாரணமாகக் கிடைக்கவில்லை எனும்போதும், பல பெய்ஜிங்கில் நடந்த 2008 கோடைகால ஒலிம்பிக்ஸ், வன்கூவரில் நடந்த 2010 குளிர்கால ஒலிம்பிக்ஸ் மற்றும் அமெரிக்காவின் முக்கிய அரசியல் கட்சிகள் இரண்டுக்காகவும் நடந்த 2008 மாநாடுகள் உள்ளடங்கலாக உயர் விவர நிகழ்வுகளுக்கான வீடியோ தொடரோடிகளை வழங்க சில்வர்லைட்டானது பயன்படுத்தப்பட்டுள்ளது. நெட்ஃப்ளிக்ஸின் உடனடி வீடியோ தொடரோடி சேவைக்கும் சில்வர்லைட் பயன்படுத்தப்பட்டது.
திறந்த தரநிலை மாற்றுக்கள்
W3C இன் SVG மற்றும் SMIL தரநிலைகள் ஆகியன ஃபிளாஷின் நெருங்கிய போட்டியாளர்களாகக் காணப்படுகின்றன. அடோப்பானது முறையாக உருவாக்கப்பட்டு, MS இண்டர்நெட் எக்ஸ்புளோரருக்கான 'அடோப் SVG வியூவர்' வாடிக்கையாளர் செருகு நிரலை வழங்கியது, ஆனால் ஜனவரி 1, 2009 அன்று ஆதரவையும், விநியோகத்தையும் இடைநிறுத்தியது. அடோப்பானது மேக்ரொமீடியாவின் ஃபிளாஷுடன் போட்டியிடுவதை விடுத்து, தொழில்நுட்பத்தையே சொந்தமாக்குவதற்கு நகர்ந்த வேளையில், இது தற்செயலாக நிகழ்ந்திருக்க சாத்தியமில்லை என தொழில்துறை வர்ணனையாளர்கள் சுட்டிக்காட்டியுள்ளனர். இதேவேளை, பதிப்பு 8 இலிருந்து Opera SVG ஐ ஆதரித்துள்ளது, Safari இல் பதிப்பு 3 இலிருந்து உள்ளது, மேலும் SVG க்கான Mozilla Firefox இன் உள்ளமை ஆதரவு தொடர்ந்தும் வளர்கிறது.
UIRA என்பது ஒரு இலவச மென்பொருள் பணித்திட்டமாக இருந்தது, இது அடோப் ஃபிளாஷுக்கான முழுமையான மாற்றாக வருமெனக் கருதப்பட்டது. இப்போதுதான் மக்கள் அதற்கு உயிரூட்டுவது அல்லது தொடர்ந்து பயன்படுத்துவதென கலந்துரையாடுகின்ற போதும், 2007 மத்தியில் அப்பணித்திட்டம் குழம்பியது, மேலும் அஜக்ஸ் அனிமேட்டர் போன்ற பிற பணித்திட்டங்கள் இப்போதும் உள்ளன.
ஃபிளாஷுக்கு போட்டியாக HTML 5 வளர்ந்து வருகிறது: கான்வஸ் உறுப்பு இயக்கப்பட்ட அசைவூட்டம், மற்றும் உரையாக்கம் ஆகியவற்றை ஆடியோ மற்றும் வீடியோ உறுப்பு நேரப்புதுப்பிப்பு நிகழ்வுகளுடன் ஒத்திசைக்கலாம்.
விவரக்குறிப்புகள்
1998 ஆம் ஆண்டு அக்டோபர் மாதத்தில், மேக்ரொமீடியாவானது தனது வலைத்தளத்தில் ஃபிளாஷ் பதிப்பு 3 விவரக்குறிப்பை உலகுக்கு அறிவித்தது. ஸாராவின் ஃப்ளேர் மற்றும் ஷார்ப்பின் நீட்டிக்கப்பட்ட வெக்டர் அசைவூட்ட வடிவமைப்புகள் போன்ற பல புதிய, பெரும்பாலும் பாதி திறந்த வடிவமைப்புகள் SWF உடன் போட்டிபோடுவதன் விளைவாக இதைச் செய்தது. SWF ஐத் தயாரிப்பதற்காக பல டெவலப்பர்கள் C நூலகம் ஒன்றை விரைவாக உருவாக்கினார்கள். 1999 ஆம் ஆண்டு பிப்ரவரி மாதத்தில், நிறுவனம் SWF கோப்புகளை உருவாக்குவதற்கு முதலாவது மூன்றாம் தரப்பு நிரலான மார்ஃபிங்க் 99 ஐ அறிமுகப்படுத்தியது. SWF கோப்பு வடிவமைப்பு பதிப்புகள் 3 முதல் 5 வரைக்குமான இலவசமாகக் கிடைக்கும் டெவலர்ப்பர்கள் கிட்டை உருவாக்க மிடில்சாஃப்டையும் மேக்ரொமீடியா பணிக்கமர்த்தியது.
கோச்சடையான் (திரைப்படம்)
கோச்சடையான் என்பது சௌந்தர்யா ரஜினிகாந்த் இயக்கி, கே. எஸ். ரவிக்குமார் கதை அமைத்து, அன்று வெளிவந்த முப்பரிமாண இதிகாச தமிழ்த்திரைப்படமாகும். ரஜினிகாந்த் கோச்சடையனாகவும் இவருடன் ஆர். சரத்குமார், ஆதி, தீபிகா படுகோன், ஷோபனா, ருக்மணி விஜயகுமார், ஜாக்கி ஷெராப் மற்றும் நாசர் ஆகியோர் நடித்துள்ளனர். இத்திரைப்படமானது முப்பரிமாண தோற்றத்தில், ராஜீவ் மேனனின் ஒளிப்பதிவிலும் ஏர்.ஆர்.ரகுமானின் இசையமைப்பிலும் வெளியாகிறது. தெலுங்கில் ”விக்ரம சிம்கா” எனும் பெயரில் மொழிமாற்றம் செய்யப்பட உள்ளதோடு மட்டுமல்லாமல் ஹிந்தி, மலையாளம், ஜப்பானியம் மற்றும் ஆங்கில மொழிகளிலெல்லாம் மொழிமாற்றம் செய்யப்பட உள்ளது. படப்பதிவு முடிவுற்ற நிலையில் படப்பதிவிற்குப் பிந்தைய பணிகள் லண்டன், ஹாங்காங் மற்றும் லாஸ் ஏஞ்சல்ஸ் ஆகிய நகரங்களில் நடைபெற்றன.
அடோபி விளாசு
விவரக்குறிப்புகள்
பதிப்புகள் 6 க்கான ஃபிளாஷ் கோப்புகள் விவரக்குறிப்புகளை மேக்ரொமீடியா உருவாக்கியது, பின்னர் இது வெளிப்படுத்தாத உடன்படிக்கை ஒன்றின்கீழ் மட்டுமே கிடைத்தது, ஆனால் அவை பல்வேறு வலைத்தளங்களிலும் பொதுவாகக் கிடைக்கின்றன.
கோச்சடையான் (திரைப்படம்)
கதை
கோட்டையபட்டினம் தேசத்து மன்னன் நாசர். இந்நாட்டில் தலைமை படைத்தளபதியாக இருப்பவர் கோச்சடையான். இவருக்கு ராணா, சேனா என இரு மகன்கள். கோச்சடையான் சிவபக்தர். சிறந்த வீரரும்கூட. அதனால் நாட்டு மக்கள் அவர் மேல் அளவு கடந்த அன்பு வைக்கின்றனர். இது நாசருக்கு பிடிக்கவில்லை. ஆகையால் கோச்சடையானை எப்படியாவது அழிக்க வேண்டுமென்று முயற்சிக்கிறார். இந்நிலையில் ஒருநாள் கோச்சடையான், தனது போர் வீரர்களை அழைத்துக்கொண்டு வேறு நாடுகளுக்கு சென்று போருக்கு தேவையான குதிரைகளை வாங்கி கப்பலில் கொண்டு வருகிறார்.
அடோபி விளாசு
விவரக்குறிப்புகள்
2006 ஆம் ஆண்டு ஏப்ரல் மாதத்தில், அப்போதைய புதிய பதிப்பு வடிவமைப்பு (ஃபிளாஷ் 8) குறித்த விவரங்களுடன் ஃபிளாஷ் SWF கோப்பு வடிவமைப்பு விவரக்குறிப்பு வெளியிடப்பட்டது. இப்போதும் ஒருங்கமைக்கப்பட்ட வீடியோ சுருக்க வடிவமைப்புகள் (On2, சோரன்சன் ஸ்பார்க், இன்னும்பல) பற்றிய பிரத்தியேக தகவல்கள் கிடைப்பதில்லை என்றாலும்கூட, இந்த புதிய ஆவணமாக்கத்தில், Flash v8 இல் வழங்கப்பட்டுள்ள புதிய ஆக்ஷன்ஸ்கிரிப்ட் கட்டளைகள், வெளிப்படையான வடிப்பான் கட்டுப்பாடுகள் போன்ற அனைத்து புதிய அம்சங்களும் உள்ளடங்குகின்றன. ஃபிளாஷ் கோப்பு வடிவமைப்புக்கு ஏற்றுமதி செய்யக்கூடிய நிரல்களை உருவாக்க மட்டுமே இந்த விவரக்குறிப்புகளைப் பயன்படுத்தலாம் என்ற உரிம உடன்படிக்கைக்கு சம்மதிக்கும் டெவலப்பர்களுக்கு மட்டுமே கோப்பு வடிவமைப்பு விவரக்குறிப்பு வழங்கப்படுகிறது. ஃபிளாஷ் கோப்புகள் மறுஇயக்கத்துக்காகப் பயன்படுத்தக்கூடிய நிரல்களை உருவாக்க, இந்த விவரக்குறிப்புகளைப் பயன்படுத்துவதை உரிமம் தடைசெய்கிறது. இதேபோன்ற கட்டுப்பாடுகளின் கீழேயே Flash 9 விவரக்குறிப்பு கிடைக்கக் கூடியதாக இருந்தது.
கோச்சடையான் (திரைப்படம்)
கதை
அப்போது கோட்டையபட்டினத்தின் எதிரி நாடான கலிங்கபுரியை ஆட்சி புரியும் ஜாக்கி ஷெராப்பின் படை வீரர்கள் மறைந்திருந்து கோச்சடையான் கப்பல்கள் மீது பாய்ந்து சண்டையிடுகிறார்கள். அப்போது நடக்கும் சண்டையில் அனைவரையும் விரட்டியடிக்கிறார் கோச்சடையான். கலிங்கபுரி வீரர்கள் தப்பித்து செல்லும்போது கோச்சடையானின் கப்பல்களில் இருக்கும் உணவுகளில் விஷத்தை கலந்துவிட்டு செல்கிறார்கள். அதை உண்ணும் கோச்சடையானின் வீரர்கள் உயிருக்கு போராடுகிறார்கள்.
அடோபி விளாசு
விவரக்குறிப்புகள்
2009 ஆம் ஆண்டு ஜூன் மாதத்தில், திறந்த திரை பணித்திட்டத்தை (அடோப் இணைப்பு) அடோப் இயக்கியது, இதன்மூலம் SWF விவரக்குறிப்பானது கட்டுப்பாடுகள் ஏதுமின்றிக் கிடைக்கச் செய்யப்பட்டது. முன்னர், SWF-இணக்கமான ப்ளேயர்களை உருவாக்குவதில் இந்த விவரக்குறிப்பை டெவலப்பர்கள் பயன்படுத்த முடியாதிருந்தது, ஆனால் SWF-ஏற்றுமதிசெய்யும் படைப்பாக்க மென்பொருள் தயாரிப்பு மட்டும் பயன்பட்டது. விவரக்குறிப்பானது பூர்த்திசெய்யப்படவில்லை, இருப்பினும் இதில் சோரன்சன் ஸ்பார்க் குறித்த விவரங்கள் எதுவும் உள்ளடக்கப்படவில்லை.
மறு இயக்கம்
SVG போன்ற திறந்த தரநிலையில் ஃபிளாஷ் கோப்புகள் தங்கியிருப்பதில்லை என்பதால், SWF கோப்பு வடிவமைப்பைப் பயன்படுத்துவதும், உருவாக்குவதுமான பல மூன்றாம் தரப்பு கருவிகள் இருந்தபோதும், இந்த வடிவமைப்பை வர்த்தகரீதியற்ற மென்பொருள் ஆதரிப்பதற்கான ஊக்குவிப்பைக் குறைக்கிறது. ஃபிளாஷ் ப்ளேயரின் விநியோகமானது மேக்ரொமீடியா உரிம நிரலு டன் இணைக்கப்பட்டுள்ளதாலும், அனுமதிக்கு உள்ளாவதாலும், அதை முழுமையான திறந்த மூலத்தின் பகுதியாக அல்லது முழுவதுமான இலவச இயக்க முறைமையாக நகர்த்த முடியாது.
கோச்சடையான் (திரைப்படம்)
கதை
ஆனால், கோட்டையபட்டின அரசர் நாசரோ கோச்சடையானை பழிவாங்க இதுதான் சரியான தருணம் என்று அவர்மீது தேசத்துரோக குற்றம் சுமத்தி அவரை கொல்ல உத்தரவிடுகிறார். இவை அனைத்தையும் அறியும் கோச்சடையானின் இளைய மகனான ராணா தனது அப்பாவின் கனவை நிறைவேற்ற முடிவெடுக்கிறார். அதன்படி, கலிங்கபுரிக்கு செல்கிறார். அங்குள்ள படையில் சேர்ந்து வீரதீர சாகசங்கள் செய்து மன்னன் மனதில் இடம் பிடிக்கிறார். அந்நாட்டுக்கு படைத்தளதியாகவும் உயர்கிறார். கோட்டையபட்டினம் நாட்டு வீரர்கள் அங்கு அடிமைகளாக நடத்தப்படுவதை அறியும் ராணா, அவர்களை காப்பாற்றுவதற்காக ஜாக்கி ஷெராப்பின் மகனான ஆதியிடம், அடிமைகளாக இருக்கும் கோட்டையபட்டின வீரர்களை நம்முடைய படையில் சேர்த்து எதிரி நாடுகளிடம் போரிட்டால் அவர்களை எளிதில் வென்று நமக்கு சொந்தமாக்கி கொள்ளலாம் என்று ஆசை காட்டுகிறான்.
அடோபி விளாசு
மறு இயக்கம்
2008 ஆம் ஆண்டின் பிற்பகுதியிலிருந்து, அடோப் ஃப்ளாஷ் ப்ளேயரின் சமீபத்திய பதிப்பின் அனைத்து செயல்தன்மையையும் வழங்கும் முழுவதுமாக இலவச மென்பொருள் மாற்றுப்பதிப்பு எதுவுமே இல்லை.
கோச்சடையான் (திரைப்படம்)
கதை
ஆதியும் ராணாவின் சூழ்ச்சி தெரியாமல் இதற்கு சம்மதிக்கிறான். பிறகு அடிமைகளை தங்களது படையில் சேர்த்து, அவர்களை அழைத்து கொண்டு கோட்டையபட்டினம் மேல் படை எடுக்கிறான். ராணாவை கோட்டையபட்டின நாட்டின் இளவரசர் சரத்குமார் தலைமையில் படைகள் எதிர் கொள்கின்றன. களத்தில் சண்டை போடுவதற்கு பதில் ராணாவும் சரத்குமாரும் கட்டிப் பிடிக்கின்றனர். இருவரும் சிறு வயது நண்பர்கள் என்கிறார்கள். இதற்கிடையில், ராணாவின் தங்கை ருக்மணியை சரத்குமார் விரும்புகிறார். சரத்குமாரின் தங்கை இளவரசி தீபிகா படுகோனேவுக்கும் ராணாவுக்கும் காதல் மலர்கிறது. இந்த காதல் விவகாரம் மன்னர் நாசரை கோபப்பட வைக்கிறது.
அடோபி விளாசு
மறு இயக்கம்
Gnash என்பது அடோப் ஃப்ளாஷ் கோப்பு வடிவமைப்புக்கான இலவச ப்ளேயர் மற்றும் உலாவி செருகுநிரலை உருவாக்கும் குறிக்கோளைக் கொண்டியங்குகின்ற பணித்திட்டமாகும், ஆகவே GNU பொதுவான பொது உரிமத்தின் கீழ் அடோப் ஃப்ளாஷ் ப்ளேயருக்கு இலவசமான மாற்றீட்டை வழங்குகிறது. இதில் ஈடுபட்டுள்ள கோப்புகளின் உரிமைசார் தன்மை காரணமாக பாதுகாவலருக்கு ஏற்படும் கவலைகள் தவிர, Gnash பெரும்பாலான SWF v7 அம்சங்கள் மற்றும் சில SWF v8 மற்றும் v9 ஆகியவற்றை ஆதரிக்கிறது. Gnash 32-பிட், 64-பிட்மற்றும் பிற கட்டமைப்புகளில் விண்டோஸ், லினக்ஸ் மற்றும் பிற இயக்க முறைமைகளில் இயங்கும்.
லினக்ஸ், FreeBSD மற்றும் OpenBSD ஆகியவற்றுக்குக் கிடைக்கும் இன்னொரு திறந்த மூல ஃபிளாஷ் ப்ளேயர் Swfdec ஆகும். SWFOpener ஐயும் பார்க்கவும்.
ஸ்கேல்ஃபார்ம் GFx ஒரு வர்த்தக மாற்று ஃபிளாஷ் ப்ளேயராகும், இது GPU ஐப் பயன்படுத்தி முழுமையான வன்பொருள் முடுக்கத்தை வழங்குகிறது மற்றும் Flash 8 மற்றும் AS2 வரையான உயர் இணக்கத்தையும் கொண்டுள்ளது. ஸ்கேல்ஃபார்ம் GFx க்கு விளையாட்டு இடைப்பொருளாக உரிமம் அளிக்கப்படுகிறது, மேலும் பயனர் இடைமுகங்கள், HUDகள், சிறு விளையாட்டுக்கள் மற்றும் வீடியோ மறுஇயக்கம் ஆகியவற்றுக்காக பல PC மற்றும் கன்சோல் 3D விளையாட்டுக்களால் பயன்படுத்தப்படுகின்றது.
கோச்சடையான் (திரைப்படம்)
பெயர் காரணம்
கி.பி. 710 முதல் 735 வரை அரசாட்சி செய்து வந்த பாண்டிய மன்னன் ரணதீரன். இவனது முழு பெயர் கோச்சடையான் ரணதீரன். இவனது தந்தையார் பெயர் அரிகேசரி மாறவர்மன். பட்டம் சூட்டியது : கி.பி. 710
அடோபி விளாசு
மறு இயக்கம்
rtmpdump என்பது ஃபிளாஷின் சொந்த தொடரோடி நெறிமுறையான RTMP வாடிக்கையாளரின் திறந்த மூல மென்பொருள் செயல்முறையாக்கம் ஆகும்.அடோப்பின் கோரிக்கைக்கு அமைய rtmpdump ஆனது சோர்ஸ்ஃபோர்ஜிலிருந்து அகற்றப்பட்டது.
கோச்சடையான் (திரைப்படம்)
பெயர் காரணம்
சேரர்களையும் சோழர்களையும் விஞ்சி, மராட்டிய மாநிலம் வரை சென்று அங்கு மங்களாபுரத்தில் (அது தற்போது மங்களூர் என்றழைக்கப்படுகிறது) தனது இராச்சியத்தை நிறுவியவன் இந்த கோச்சடையன். அதன் பின்னர் மத்தியில் ஆண்ட சாளுக்கியர்கள் மீது போர் தொடுத்தான். இவனது காலத்தில் நடந்த சம்பவங்களே ‘கோச்சடையானின்’ கதை. .
அடோபி விளாசு
மறு இயக்கம்
flvstreamer என்பது ஃபிளாஷின் சொந்த தொடரோடி நெறிமுறையான RTMP வாடிக்கையாளரின் திறந்த மூல மென்பொருள் செயல்முறையாக்கம் ஆகும். இது குறியீட்டிலிருந்து நீக்கப்பட்ட அனைத்து குறியாக்கவியல் ஆதரவையும் (அதாவது RTMPE மற்றும் SWF சரிபார்ப்பு) கொண்டுள்ள rtmpdump இன் ஒரு கிளையாகும்.
கிள்ளியாறு
கிள்ளியாறு (Killi River) என்பது தென்னிந்தியாவின் கேரளாவில் ஓடும் ஆறாகும். இது கிள்ளி ஆறுஎனவும் அழைக்கப்படுகிறது. காரமன்னா ஆற்றின் முக்கிய துணை ஆறான கிள்ளியாறு திருவனந்தபுரம் மாவட்டம் நெடுமங்காடு வட்டத்தில் உள்ள பனாவூருக்கு அருகில் தீர்த்தங்கரையில் உற்பத்தியாகிறது. இந்த ஆறு வாழையிலாவில் திருவனந்தபுரம் நகருக்குள் நுழைந்து மன்னம்மூலா, மருதன்குழி, இடைப்பழிஞ்சி, ஜகதி, கிள்ளிப்பாலம், ஆற்றுக்கால், காலடி தெற்கு வழியாகப் பாய்ந்து பள்ளத்துக்கடவில் கரமன்னாற்றில் கலக்கிறது. இந்த ஆற்றின் கரையில் ஆற்றுக்கால் பகவதி கோயில் உள்ளது.
கோச்சடையான் (திரைப்படம்)
சௌந்தர்யா விளக்கம்
கோச்சடையான் என்பது பாண்டிய மன்னனின் பெயர் என்பது ஒருபுறமிருந்தாலும், படத்தை இயக்கும் சௌந்தர்யா அஸ்வின், இந்தப் பெயர் சிவபெருமானைக் குறிக்கும் என்று குறிப்பிட்டுள்ளார். மேலும் ராணாவுக்கு முந்தைய பாகம்தான் கோச்சடையான் என்றும் சௌந்தர்யா கூறியுள்ளார்
அடோபி விளாசு
படைப்பாக்கம்
அஜாக்ஸ் அனிமேட்டர் மற்றும் (இப்போது செயலிழந்த) UIRA போன்ற ஓப்பன் சோர்ஸ் பணித்திட்டங்கள், ஃபிளாஷ் மேம்பாட்டு சூழலை உருவாக்கி வரைவியல் பயனர் சூழலுடன் பூர்த்திசெய்ய திட்டமிடுகின்றன. மாறாக, swfmill, SWFTools மற்றும் MTASC போன்ற நிரல்கள் SWF கோப்புகளை உருவாக்கும் கருவிகளை வழங்குகின்றன. ஆனால் உரை, ஆக்ஷன்ஸ்கிரிப்ட் அல்லது XML கோப்புகளை ஃபிளாஷ் அசைவூட்டங்களுக்குள் தொகுப்பதன் மூலம் அவ்வாறு செய்கின்றன. மிங்க் நூலகத்தைப் பயன்படுத்தி நிரல்ரீதியாக SWF கோப்புகளை உருவாக்குவதும் சாத்தியமாகும். மிங்க் நூலகத்தில் C, PHP, C++, Perl, Python மற்றும் Ruby ஆகியவற்றுக்கான இடைமுகங்கள் உள்ளன. haXe என்பது ஃபிளாஷ் கோப்புகளைத் தொகுக்கக்கூடிய வலை உள்ளடக்க உருவாக்கங்கள் சார்பாக அமைக்கப்பட்ட, உயர்-நிலை இலக்குப்பொருள் நோக்கு நிரலாக்க மொழியான திறந்த மூலமாகும்.
கிள்ளியாறு
சொற்பிறப்பியல்
இது காரமன்னா ஆற்றை விட மிகவும் சிறிய ஆறாகும். இதன் நீளம் சுமார் 24 கி. மீ. ஆகும். கிள்ளி என்ற பெயர் பண்டைய திராவிட தெய்வத்தின் பெயரை நினைவூட்டுகிறது. மேலும் கிள்ளி என்பது சோழ வம்சங்களின் குடும்பப் பெயராகவும் உள்ளது (உ. ம். நெடுமுடி கிள்ளி என்பது சிலப்பதிகார காலத்தில் வாழ்ந்த ஒரு மன்னன்). கேரளா மற்றும் தமிழ்நாடு ஆகிய இரு மாநிலங்களிலும் கிள்ளி சொற்பிறப்பியல் தொடர்புடைய இடங்களின் பெயர்கள் கிள்ளிகுருச்சிமங்கலம், கிள்ளிக்குளம் முதலியன.
கோச்சடையான் (திரைப்படம்)
கோச்சடையான் முதல் பார்வை
படத்தின் முதல் வடிவமைப்பை இயக்குநர் சௌந்தர்யா ரஜினி மாசி 5-ம் தேதி வெளியிட்டார். இரண்டாவது வடிவமைப்பை மாசி 12-ம் தேதி வெளியிட்டார். இப்படத்தின் நிலைப்படங்கள் (stills) ரஜினியின் ரசிகர்கள் மத்தியில் பெரும் வரவேற்பைப் பெற்றுள்ளன. கோச்சடையான் ஜனவரி 2014 பொங்கல் திருநாளில் வெளியாக இருந்தது. ஆனால் சில காரணங்களால் வெளியாகவில்லை. மே 9 ஆம் தேதி வெளியீடு என அறிவிக்கப்பட்டது; பின்னர் மே 23 ஆம் தேதியன்று வெளியானது.
அடோபி விளாசு
படைப்பாக்கம்
2000 மற்றும் 2002 ஆம் ஆண்டுகளுக்கிடையில், பல பகிர்வுப்பொருள் டெவலப்பர்கள் ஃபிளாஷ் உருவாக்கக் கருவிகளைத் தயாரித்து, 50 அமெரிக்க டாலருக்கும் குறைந்த விலைக்கு விற்றார்கள். 2003 ஆம் ஆண்டில் போட்டி மற்றும் இலவச ஃபிளாஷ் உருவாக்க கருவிகளின் வருகை ஆகியவற்றால் பெரும்பாலான மூன்றாம் தரப்பு ஃபிளாஷ் உருவாக்கக் கருவி செய்பவர்களைச் சந்தையிலிருந்து வெளியேற்றிவிட்டது. ஆகவே பெரும்பாலான தயாரிப்புகளின் விலை 100 அமெரிக்க டாலரைவிடக் குறைவாகவும், ஆக்ஷன்கிரிப்டை ஆதரித்தபோதும் கூட, மீதமுள்ள டெவலப்பர்கள் தங்களது விலைகளை அதிகரிக்கவும் இது அனுமதித்தது. திறந்த மூல கருவிகளைப் பொறுத்தமட்டில், இது KToon வெக்டர்களைத் திருத்தக்கூடியது, SWF ஐ உருவாக்கக்கூடியது. ஆனால் இதன் இடைமுகமானது மேக்ரொமீடியாக்களினதைவிட மிகுந்த வேறுபாடானது. ஃபிளாஷ் உருவாக்க கருவிக்கான இன்னொரு மிகச் சமீபத்திய எடுத்துக்காட்டு SWiSH மேக்ஸ் ஆகும். இது முன்னர் மேக்ரொமீடியாவில் பணியாற்றிய ஒருவரால் செய்யப்பட்டது. டூன் பூம் டெக்னாலஜீஸும் ஃபிளாஷ் அடிப்படையில் உருவாக்கப்பட்ட பாரம்பரிய அசைவூட்ட கருவியை விற்கிறது.
கிள்ளியாறு
கிள்ளியாறுத் திட்டம்
பல ஆண்டுகளாக மாசடைந்து கிடக்கும் கிள்ளியாறு நீர்நிலையினைத் தூய்மைப்படுத்தி பாதுகாக்கும் பணி அண்மையில் திருவனந்தபுரம் மாநகராட்சி சார்பில் 25 லட்சம் நிதி ஒதுக்கீட்டில் துவங்கியது. முன்னதாக பிப்ரவரி 2019-ல் தொடங்கிய ஒரு நாள் முதல் கட்ட தூய்மைப்படுத்தும் திட்டத்தில் சுமார் 5,000 க்கும் மேற்பட்டோர் கலந்து கொண்டனர்.
அடோபி விளாசு
படைப்பாக்கம்
மேலும், பல நிரல்கள் தமது நிரல்களிலிருந்து கிடைக்கும் வெளியீடாக .swf இணக்கமான கோப்புகளை உருவாக்குகின்றன. இவற்றுள் அதிக பிரபலமானவை ஸ்கிரீன்காஸ்ட் கருவிகள், இவை இழப்பில்லாத சுருக்கத்தைச் செய்வதற்கான மற்றும் செய்முறை விளக்கங்கள், பயிற்சி விளக்கங்கள் அல்லது நிரல்களின் மென்பொருள் பாவனைகளை உருவாக்குவதன் பொருட்டு, பிடிக்கப்பட்ட திரை உள்ளடக்கத்தின் மறு இயக்கத்துக்கான ஆற்றலை அதிகப்படுத்தும். இந்த நிரல்கள் பொதுவாக நிரலாக்குநர்கள் அல்லாதவர்களின் பயன்பாட்டுக்காகவும், விரைவாகவும் எளிதாகவும் ஃபிளாஷ் உள்ளடக்கத்தை உருவாக்குவதற்காகவும் வடிவமைக்கப்பட்டன, ஆனால் உண்மையில் அதிலுள்ள ஃபிளாஷ் குறியீட்டை (அதாவது ட்வீனிங் மற்றும் உருமாற்றங்கள், இன்னும்பல) திருத்தமுடியாது. ஸ்கிரீன்கேம் என்பது ஃபிளாஷை விருப்பமான வெளியீட்டு வடிவமைப்பாக மாற்றுவதற்குள்ள மிகப்பழமையான ஒரு ஸ்கிரீன்காஸ்டிங் படைப்பாக்க கருவி எனலாம். இது 90களின் மத்தியிலிருந்து உருவாக்கப்பட்டுள்ளது. ஃபிளாஷை விருப்பமான வெளியீடாக ஸ்கிரீன்காஸ்டிங் நிரல்கள் ஏற்றுக்கொண்டுள்ளன என்பது எங்கும் காணப்படுகின்ற குறுக்கு-பணித்தள அசைவூட்டமானது கோப்பு வடிவமைப்பாக ஃபிளாஷில் இருப்பதற்கு அளிக்கும் உரிமையாகும்.
கோச்சடையான் (திரைப்படம்)
வெளியீடு
இப்படத்தின் இசை வெளியீட்டு விழா மார்ச் 9ம் தேதி சென்னையில் நடைபெறும் என்று அறிவிக்கப்பட்டுள்ளது. ஹைதராபாத்தில் இப்படத்தின் தெலுங்கு பதிப்பான 'விக்ரமசிம்ஹா' இசை வெளியீடு மார்ச் 10ம் தேதி அன்று நடைபெற்றது.
கிள்ளியாறு
மேற்கோள்கள்
பகுப்பு:கேரள ஆறுகள்